钦定古今图书集成/明伦汇编/氏族典/第286卷 > 黄定
## 钦定古今图书集成/明伦汇编/氏族典/第286卷 > 黄定

按《万姓统谱》：“定字叔志，乌程人。洪武中，由国子生授
吏部稽勋主事，转考功郎中，迁山东布政使。定端重
清洁，与人语款恳，若恐咈人意，遇不合，则毅然不与
之苟同。年七十七，卒于家。”

===黄煜===按《蒲圻县志》：“煜字士昭，号毖斋。宅心忠恳，积学该博，
中洪武丙子乡试，为合肥教谕。风味冷然，而咿唔不
辍。屡典文衡，为时所宗。未几，弃官归。所著有《凤凰山
赋》《三礼说》。”